વિશ્વ બજારમાં આજે ક્રૂડતેલના ભાવો ઉછળતાં તેના પગલે પણ સોનાના ભાવો પર તેજીની અસર દેખાઈ છે. સોનાના ભાવો હવે ૧૩૦૦ ડોલર થવાની શક્યતા બતાવાઈ છે. વિશ્વ બજારમાં ક્રૂડતેલના ભાવો વધી બેરલના સાંજે બ્રેન્ટ ક્રૂડ તેલના ૪૮ ડોલર પાર કરી ૪૮.૨૨ ડોલર તથા ન્યુયોર્કના વધી ૪૬.૫૧ ડોલર થતાં ચાલુ ૨૦૧૬ના વર્ષની નવી ઉંચી સપાટી દેખાઈ છે. ક્રૂડતેલના ભાવોમાં એપ્રિલ મહિનામાં આવેલો ઉછાળો પાછલા ૭ વર્ષનો સૌથી મોટો માસિક ઉછાળો મનાયો છે. અમેરિકામાં ઉત્પાદન તથા સ્ટોક ઘટયાના સમાચારો હતા.